google/wiki40b huggingface dataset:
Vasilij Andrejevič Tropinin

Vasilij Andrejevič Tropinin (rus. Василий Андреевич Тропинин) (* 19. marec 1776, Karpovka v Novgorodskej gubernii - † 4. máj 1857, Moskva) bol ruský maliar obdobia romantizmu.
Narodil sa ako nevoľník a v tomto postavení prežil väčšinu svojho života. Bol však obľúbencom grófa Münnicha a grófa Arkadija Markoffa, ktorý mu pomohol k prijatiu na petrohradskú Akadémiu. Tu študoval u S. S. Sčukina (1799-1804). Po absolvovaní tejto výtvarnej školy sa usadil v Moskve. Slobodu získal až po štyridsiatke. Maľoval svoje krajinky a žánrové obrazy („Starý žobrák“, „Krajkárka“, „Albáská dievka vo dverách“...) a najmä portréty (N. M. Karazmina, K. A. Lebrechta, A. S. Puškina, L. P. Tatiščeva, N. V. Gogoľa, cára Mikuláša I.).
Tropininove dielo obsahuje asi 3 000 obrazov. Dnes sú v majetku Ruského múzea v Petrohrade, Tretiakovskej galérii v Moskve, v Moskovskom Puškinovom múzeu a v súkromných zbierkach. Za najhodnotnejšie sa pokladajú „Portrét Alexandra Puškina“, „Krajkárka“ a „Vyšívačka zlatom“.
Daniela Pešková

Daniela Pešková (* 23. apríl 1984, Vištuk) je slovenská profesionálna strelkyňa, ktorá reprezentovala Slovensko na letných olympijských hrách 2008 a na letných olympijských hrách 2012. Je členkou klubu SŠŠR MV SR Bratislava a trénuje ju Michal Slavkovský.
Béru

Poloha

Obec má rozlohu 5,17 km². Najvyšší bod je položený 326 m n. m. a najnižší bod 168 m n. m.

Obyvateľstvo

Počet obyvateľov obce je 73 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Děvín (Pavlovské vrchy)

Vysielač Děvín

Televízny vysielač kovovej, 57 m vysokej konštrukcie, pre šírenie televízneho signálu stojí na vrchole Děvína od osemdesiatych rokov 20. storočia. Poloha vysielača a vysoký vyžiarený výkon umožňuje príjem signálu na veľkej časti juhovýchodnej Moravy, severovýchodného Rakúska a juhozápadného Slovenska.
Beaulieu (Orne)

Poloha

Obec má rozlohu 18,06 km². Najvyšší bod je položený 234 m n. m. a najnižší bod 188 m n. m.

Obyvateľstvo

Počet obyvateľov obce je 211 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Štefan Svitko

Rely Dakar

Prvý štart na Rely Dakar v roku 2010 pretavil na celkovú 13. pozíciu, čím sa stal najúspešnejším nováčikom. V nasledujúcom ročníku bol nútený odstúpiť po 8. etape pre poruchu motocykla, hoci sa priebežne pohyboval v prvej desiatke. Rallye Dakar 2012 odzrkadľoval skúsenosť a zohranosť tímu, čo v konečnom hodnotení Svitka vynieslo na celkové 5. miesto, no v nasledujúcom ročníku bol pre zranenie nútený predčasne odstúpiť po 12. etape. Jazdecké umenie potvrdil opäť v Dakare 2014, keď sa umiestnil na 9. mieste. 
Na Dakar 2015 štartoval za Slovnaft team na KTM Rally Replica 450, ktorá predstavovala technicky konkurencieschopný stroj. Mechanikom v tíme bol Zlatko Novosád a trojicu doplnil Maroš Kubačka. Po sérii vyrovnaných výkonov a pravidelnom umiestnení v prvej desiatke napokon skončil na konečnom 5. mieste. Dakar 2016 skončil po sérii výborných výsledkov na celkovom 2. mieste. Rallye Dakar 2017 poznačilo extrémne počasie - v nížinách na začiatku a konci vysoké teploty, v strednej hornatej časti zasa záplavy a zosuvy pôdy. Po penalizácii za nedovolené natankovanie a neskorý príchod v etape sa rozplynuli šance na dobrý výsledok. S jedným druhým a tretím miestom v etape skončil v 39. ročníku na konečnom 25. mieste. Jubilejný 40. ročník po páde a zranení nedokončil a z priebežného 8. miesta po 10. etape odstúpil. 
V ročníku 2019 sa Štefan Svitko postupne prepracoval na priebežné 8. miesto, no pre poruchu motocykla v 8. etape musel odstúpiť. Pôvodné informácie o ťažkom páde a poranení hlavy sám vyvrátil.
Ismáíl Ahmad Ismáíl

Peking 2008

Na Letných olympijských hrách 2008 získal striebornú medailu v behu na 800 metrov výkonom 1:44,70 min. Získal tak prvú medailu v histórii Olympijských hier pre Sudán. Pred začiatkom týchto olympijských hier mal podľa novinárov väčšiu šancu na získanie historicky prvej medaily Abú Bakr Kákí Chamís ako práve Ismail Ahmed Ismail.
Rochefort (Savoie)

Poloha

Obec má rozlohu 5,6 km². Najvyšší bod je položený 700 m n. m. a najnižší bod 298 m n. m.

Obyvateľstvo

Počet obyvateľov obce je 206 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lacapelle-Biron

Poloha

Obec má rozlohu 13,96 km². Najvyšší bod je položený 243 m n. m. a najnižší bod 145 m n. m.

Obyvateľstvo

Počet obyvateľov obce je 458 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jozef Puttera

Životopis

V roku 1985 absolvoval Vysokú vojenskú technickú školu v Liptovskom Mikuláši (predchodkyňu dnešnej Akadémie) ziskom titulu Ing. a stal sa starším technikom – učiteľom vo VÚ 5336 Karviná, výcvikovom stredisku PVOŠ. V roku 1991 ukončil internú vedeckú ašpirantúru na Vysokej vojenskej technickej škole (predchodkyne dnešnej Akadémie). Od roku 1990 na tejto škole vyučoval. V rokoch 2003 až 2004 bol prorektorom Akadémie ozbrojených síl, v rokoch 2009 až 2012 vedúcim Katedry elektroniky Akadémie ozbrojených síl. V roku 1996 sa habilitoval v odbore Teoretická elektrotechnika.
Je členom Slovenskej elektrotechnickej spoločnosti.

Rektor Akadémie ozbrojených síl generála Milana Rastislava Štefánika

Puttera bol 13. októbra 2015 vymenovaný prezidentom Andrejom Kiskom za rektora, s splatnosťou od 1. novembra 2015. Jeho predchodcom bol brig. gen. Boris Ďurkech. Puttera od roku 2012 pôsobil ako prorektor pre vzdelávanie. Cieľom nového rektora bolo dokončenie komplexnej akreditácie akadémie a stavebné projekty zo štrukturálnych fondov EÚ.
Jasenovo

Polohopis

Obec leží v juhozápadnej časti Turčianskej kotliny, na západnom úpätí pohoria Žiar, pod vrchom Vyšehrad. Nadmorská výška chotára je 473–829 m n. m. Preteká ňou Jasenovský potok, ktorý napája Jasenicu, ľavostranný prítok rieky Turiec. Jasenovom prechádza cesta II/519, ktorá spája Turiec s Hornou Nitrou.

Dejiny

Prvá písomná zmienka o obci je z roku 1392 a od roku 1505 sa spomína už ako Jasenovo. Majiteľkou a dedičkou obce bola Cecília z rodu Rečkovcov. Okolie bolo obývané už počas veľkomoravského obdobia, o čom svedčí i archeologická lokalita Vyšehrad.
V 16. storočí tadiaľto viedla poštová cesta Magna via z Bratislavy do Košíc, ktorú založil v rokoch 1552 – 1553 Matej Taxis. Druhá hlavná spojovacia cesta viedla z Nového Targu (Poľsko) do Bojníc.
Svätá liga (1684)

Svätá liga (lat. Sacra Ligua) z roku 1684 bolo vojenské zoskupenie krajín zorganizované pápežom Inocentom XI. ako protiváha Osmanskej ríše počas Veľkej tureckej vojny. Ligu pri jej vzniku tvorili Pápežský štát, Svätá rímska ríša vedená cisárom Leopoldom I., Poľsko-litovská únia vedená kráľom Jánom III. Sobieskim a Benátska republika. V roku 1686 sa k zoskupeniu pripojilo i Rusko. Svätá liga oficiálne zanikla podpísaním Karlovického mieru s Osmanskou ríšou v roku 1699.
Laurinc Fešüš

Životopis

Lekárnik v Banskej Bystrici-Radvani. Rasovo prenasledovaný, obeť fašistického teroru. Zaistený nemeckou bezpečnostnou službou v Banskej Bystrici (21. novembra 1944), väznený, upálený spoločne s rodinou vo vápenke v Nemeckej (9. januára 1945).
Gageac-et-Rouillac

Poloha

Obec má rozlohu 13,99 km². Najvyšší bod je položený 146 m n. m. a najnižší bod 29 m n. m.

Obyvateľstvo

Počet obyvateľov obce je 460 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Chapelle-aux-Chasses

Poloha obce

La Chapelle-aux-Chasses má rozlohu 25,96 km². Najvyšší bod je položený 251 m n. m. a najnižší bod 207 m n. m.

Obyvateľstvo

La Chapelle-aux-Chasses má 220 obyvateľov (2009).
Graf vývoja obyvateľstva:
Zdroje: INSEE
Elektrický rušeň 209

Vývoj

Dôvodom vzniku tochto rušňa bola potreba výrobného závodu vyskúšať si nové technológie pred sériovou výrobou plánovaného radu 211. Aby sa nemusel vyrábať nový prototypový stroj, bol vybraný starší rušeň 210.001, ktorý bol nasadzovaný v Chebe na staničnej zálohe.

Konštrukcia

Rušeň bol kapotový, so štyrmi hnacími nápravami, ktoré poháňali štyri jednosmerné trakčné motory. Regulácia výkonu bola pulzná. Bol vybavený elektrodynamickú brzdou s rekuperáciou, ktorá umožňuje to, že pri brzdení motory fungujú ako dynama a vracajú vzniknutý elektrický prúd späť do siete, čo vedie k ďalším úsporám elektriny. Elektrina bola odoberaná jedným polopantografom na streche stredového vežovitého stanovišťa rušňovodiča. Pod kapotou staršieho rušňa rady 210 sa teda skrýval úplne nový stroj.

Prevádzka

Po vykonaní skúšok na železničnom skúšobnom okruhu vo Velíne bol rušeň vrátený na svoje pôvodné pracovisko v Chebe, kde slúžil v staničnej zálohe až do roku 1996, kedy bol odstavený pre poruchy. Objavil sa aj v traťovej službe na trati do Vojtanov, a to aj v čele rýchlikov. Po odstavení už nebol znovu sprevádzkovaný z dôvodu značnej netypickej povahy. Výrobný podnik pôvodne počítal s jeho spätným odkúpením pre svoje múzeum, k tomu však nakoniec nedošlo a stroj bol v roku 1999 administratívne zrušený a v roku 2006 rozobraný. Treba podotknúť, že ešte pred administratívnym zrušením si na ňom podnik Škoda ešte vyskúšal niektoré konštrukčné celky, a ďalej je potrebné poznamenať, že na výrobu pôvodne plánovaného radu 211 nedošlo.
Sengouagnet

Poloha

Obec má rozlohu 18,6 km². Najvyšší bod je položený 1 908 m n. m. a najnižší bod 467 m n. m.

Obyvateľstvo

Počet obyvateľov obce je 222 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Couarde

Poloha

Obec má rozlohu 16,36 km². Najvyšší bod je položený 189 m n. m. a najnižší bod 119 m n. m.

Obyvateľstvo

Počet obyvateľov obce je 263 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Plouénan

Poloha

Obec má rozlohu 30,64 km². Najvyšší bod je položený 88 m n. m. a najnižší bod 0 m n. m.

Obyvateľstvo

Počet obyvateľov obce je 2 425 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Andrej Túrsky

Životopis

Študoval bohoslovie v Žiline, v Jihlave, na univerzite v Jene a vo Wittenbergu. Vychovávateľ Mikuláša Révaia v Žiline a na hrade v Blatnici, rektor evanjelický školy v Bytči, 1587 vysvätený za kňaza, evanjelický farár v Ostrej Lúke, od 1607 v Ponikách, 1612 prísediaci, 1615 dekan zvolenského evanjelický bratstva. Roku 1623 sprevádzal P. Sextiusa do Bytče k uvedeniu do funkcie superintendanta. Počas Bočkaiovho povstania sa ukrýval v Ľubietovej. Autor lat. denníka, kt. obsahuje cenné údaje o významných osobnostiach a udalostiach jeho doby.
Portiragnes

Poloha

Obec má rozlohu 20,16 km². Najvyšší bod je položený 41 m n. m. a najnižší bod 0 m n. m.

Obyvateľstvo

Počet obyvateľov obce je 3 102 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hellas Verona FC

História

Klub bol založený v roku 1903 skupinou študentov, ktorí vybrali meno Hellas, čo je grécke pomenovanie pre Grécko. Spočiatku hral Hellas najmä s regionálnymi súpermi. Z tohto obdobia pochádza aj rivalita s tímom Vicenza Calcio. V roku 1919 sa klub spojil s mestským rivalom Verona a vznikol tak klub so súčasným menom "Hellas Verona". V roku 1929 debutoval Hellas v Sérii B. V sezóne 1957/58 odohral Hellas jeden rok dokonca v Sérii A. Do najvyššej súťaže sa vrátil v roku 1968 a vydržal tam bez vypadnutia až do roku 1990. Pôsobenie Hellasu v lige vyvrcholilo v sezóne 1984–85, keď získal svoj prvý a zatiaľ aj posledný taliansky titul. V 90-tych rokoch sa klub pohyboval striedavo medzi prvou a druhou ligou. Sériu A hral Hellas naposledy v sezóne 2001/02. V sezóne 2006/07 dokonca Hellas vypadol až do Série C1. Do Série B sa vrátil až v sezóne 2011/12.
Česko-slovenská interliga hádzanárov 2002/03

Systém súťaže

Súťaž pozostávala z 2 divízií: západnej (české družstvá) a východnej (slovenské družstvá), hoci na rozdiel od predchádzajúcich 2 sezón existovala už iba 1 spoločná skupina. V základnej časti, ktorá pozostávala z 32 kôl, sa družstvá stretli v rámci rovnakej divízie dvakrát doma a vonku a s družstvami druhej divízie jedenkrát doma a vonku (preto sa vyskytol rozdielny počet zápasov u slovenských a českých tímov). Po základnej časti nasledovalo národné play-off, do ktorého postúpili 4 najlepšie družstvá zo svojich divízií. Play-off sa hralo na 3 víťazné zápasy. Záverečnú časť súťaže tvorili finálové zápasy najlepších družstiev z oboch skupín o celkového víťaza HIL. Nakoľko došlo v nasledujúcej sezóne k zvýšeniu počtu účastníkov na 16, zmenil sa systém baráže o HIL. Posledné dve družstvá zo slovenskej časti po základnej časti hrali preliminačnú súťaž s 2. a 3. tímom najvyššej národnej súťaže (1. ligy) o 3 postupové miesta (v Česku sa baráž nehrala).
Robert Browning

Životopis

Pochádzal z bohatej rodiny. Publikovať svoje básne začal vo veľmi mladom veku. Oženil sa s poetkou Elizabeth Barrettovou, s ktorou mal jedného syna. Odišli do Talianska a usídlili sa vo Florencii. Po smrti manželky sa druhýkrát neoženil a zomrel 12. decembra 1889 v Benátkach. Browning je pochovaný vo Westminsterskom opátstve v Londýne.

Tvorba

Najväčší čitateľský ohlas mal príbeh The Ring and the Book (Prsteň aj kniha). Jeho ďalšími známymi básňami sú My last duchess (Moja posledná princezná) a Childe Roland to the Dark Tower Came (Rytier Roland k temnej veži).
Volos (Grécko)

Volos (novogr. Βόλος) je mesto v Tesálii v strednom Grécku, na brehu Egejského mora. Je hlavným mestom prefektúry Magnesia, leží 320 km severne od Atén na úpätí hory Pelion pri Pagasetickom zálive a je najvýznamnejším prístavom Thessalie. Končí tu lokálna železnica z Larissy, v neoklasicistickej budove stanice sídli železničné múzeum. Žije tu 85 000 obyvateľov, s predmestiami okolo 145 000.
V staroveku tu stálo mesto Iolkos, známe z povesti o Iasónovi (turistickou atrakciou je replika jeho lode Argó). Po osmanskej nadvláde sa stalo v roku 1881 súčasťou Grécka a začal jeho rast.
 
Mesto je významným obchodným prístavom, hlavným zamestnávateľom je kovospracujúci firma Metka. Sídli tu Thessalská univerzita. Pre turistov je Volos východiskovým miestom na ostrovy Skiathos a Skopelos. Typickým miestnym produktom je tsipouro, pálenka z hrozna.
Mesto bolo mnohokrát postihnuté zemetrasením, posledné veľmi silné bolo v roku 1955. V meste sa narodil taliansky maliar Giorgio de Chirico, z neďalekej dediny Agria pochádza hudobný skladateľ Vangelis. Na miestnom štadióne Panthessaliko sa hrali zápasy futbalového turnaja na olympiáde v roku 2004.
Choue

Poloha

Obec má rozlohu 37,39 km². Najvyšší bod je položený 212 m n. m. a najnižší bod 112 m n. m.

Obyvateľstvo

Počet obyvateľov obce je 528 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sainte-Radegonde (Gironde)

Poloha

Obec má rozlohu 12,48 km². Najvyšší bod je položený 118 m n. m. a najnižší bod 9 m n. m.

Obyvateľstvo

Počet obyvateľov obce je 465 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Changis-sur-Marne

Poloha

Obec má rozlohu 6,98 km². Najvyšší bod je položený 107 m n. m. a najnižší bod 48 m n. m.

Obyvateľstvo

Počet obyvateľov obce je 1 065 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pchjongjang

Dejiny

Podľa legendy bolo mesto založené v roku 2333 pred Kr. pod názvom Wanggomsong (왕검성; 王儉城) a postupne sa rozrástlo na jedno z centier kráľovstva Kočóson. V roku 108 pred Kr. mesto dobyla čínska dynastia Chan, ktorá ho ovládala až do roku 313. Tentoraz bolo dobyté kórejským kráľovstvom Kogurjo, ktoré ho roku 427 povýšilo na hlavné mesto. Pád prosperujúceho mesta nasledoval v roku 668, keď ho dobyli a zničili konkurenční vládcovia. Obnovené mesto bolo nazvané Sogjong (서경; 西京), doslova západné hlavné mesto. Za vlády dynastie Čóson sa stalo centrom provincie Pchjongan a toto postavenie si udržalo až do polovice 20. storočia.
S koncom druhej svetovej vojny sa skončila aj japonská vláda a mesto obsadili sovietskymi jednotkami. Následne sa mesto stalo hlavným mestom novej krajiny, pomenovanej KĽDR, ako dôsledok rozdelenia pôvodnej Kórey a straty mesta Soul. Následná Kórejská vojna mesto takmer zničila a na jeho obnovení sa podieľal najmä Sovietsky zväz, ktorý podporoval velikášsky štýl v duchu výstavby veľkých bulvárov, budov a sídlisk. V rámci RVHP sa do krajiny dostávali stroje, výrobky a tovar aj z ČSSR.
V 70. rokoch bola v meste rozbehnutá výstavba metra, pribudli nové sídliská a pamätníky. V roku 1988 sa začalo s výstavbou najväčšieho hotela na svete (Hotel Rugyong), ktorý bol z finančných dôvodov dokončený až po dlhých rokoch. Po páde socializmu v spriatelených krajinách a ukončení podpory ZSSR došlo po roku 1990 k prudkému zhoršeniu ekonomickej situácie v celej KĽDR a chátraniu väčšiny domov a stavieb. Bežným sa stali výpadky elektrickej energie a nedostatok tovaru.

Doprava

Hoci je dnešné mesto metropolou s počtom obyvateľov viac ako 4 milióny, je v meste len minimálna individuálna automobilová doprava. Vlastníctvo osobných automobilov režim zakazuje a na prídel sú aj pohonné hmoty. Obyvatelia tak využívajú trolejbusy, autobusy, metro a bicykle (považované za luxus) a automobily využívajú len vládne, armádne a štátne inštitúcie. Neďaleko od mesta sa nachádza aj medzinárodné letisko Sunan, odkiaľ dvakrát za týždeň lieta spoj do Pekingu.
Patrick Roy

Začiatky v NHL

Roy začínal s hokejom v tíme Granby Bisons v Quebec Major Junior Hockey Leauge. Do NHL sa dostal v roku 1984, keď ho draftoval tím Montreal Canadiens z 51. miesta. V sezóne 1984/85 odohral za Montreal iba jeden zápas. Naplno sa usídlil v tíme v sezóne 1985/86, v ktorej odchytal 47 zápasov.

Pôsobenie v Montreale

Roy odchytal v Montreale úctyhodných 10 rokov a už v roku 1986 sa tešil zo Stanley Cup-u. Roy sa stal vo veku 20 rokov najmladším hráčom, ktorý získal Conn Smythe Trophy (pre najužitočnejšieho hráča play-off).
Počas pôsobenie v tíme Canadiens patril medzi hviezdy tímu. V roku 1993 sa po prehre prvých dvoch zápasov Canadiens v prvom kole play-off s Quebec Nordiques špekulovalo o výmene Roya. Nakoniec Montreal otočil sériu z 0-2 na 4-2 a pokračoval na ceste za Stanley Cupom.
Zlom prišiel v decembri 1995, keď v zápase proti Detroitu Red Wings Montreal vysoko prehral a tréner Mario Tremblay nechal Roya v bráne, aj keď už dostal 9 gólov.

Pôsobenie v Colorade

Ešte v decembri 1995 prestúpil do Colorada v rámci výmeny "Le Trade" (Roy spolu s vtedajším kapitánom Mikeom Keanom boli vymenení do Colorada za brankára Jocelyna Thibaluta, českého útočníka Martina Ručinského a ruského útočníka Andreja Kovalenka). Roy doviedol Colorado k víťazstvu v play-off hneď v svojej prvej sezóne v tíme. Tento úspech v roku 1996 znamenal aj prvý zisk Stanley Cupu pre Colorado Avalanche.
22. apríla 2003 odohral svoj posledný zápas v kariére, Colorado vypadlo v siedmom zápase prvého kola play-off s tímom Minnesota Wild.

Reprezentácia

Reprezentoval Kanadu na ZOH 1998 v Naganu, kde Kanada obsadila v konečnom poradí štvrté miesto. Roy odohral 6 zápasov v ktorých vychytal jeden shotout. Jeho gólový priemer na zápas bol 1.46.
Peyrelevade

Poloha

Obec má rozlohu 66,43 km². Najvyšší bod je položený 951 m n. m. a najnižší bod 674 m n. m.

Obyvateľstvo

Počet obyvateľov obce je 816 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Laperrière-sur-Saône

Poloha

Obec má rozlohu 11,17 km². Najvyšší bod je položený 201 m n. m. a najnižší bod 180 m n. m.

Obyvateľstvo

Počet obyvateľov obce je 415 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pavol Hajtman

Životopis

Vyštudoval Vysokú školu poľnohospodárskeho a lesného inžinierstva v Košiciach (1946-1950), postgraduálne VŠLD vo Zvolene (1966). Roku 1950 Ing., 1950 CSc. V roku 1950-1951 zástupca riaditeľa Lesného závodu v Podbrezovej-Štiavničke, 1951-1953 pracovník Taxácie štátnych lesov v Banskej Bystrici, od roku 1958 Ústavu pre hospodársku úpravu lesov vo Zvolene, od 1970 hlavný inžinier ústavu. Spoluorganizátor hospodárskej úpravy lesov a lesného hospodárstva na Slovensku. Autor prác v odborných časopisoch a zborníkoch.
Lugaignac

Poloha

Obec má rozlohu 3,66 km². Najvyšší bod je položený 89 m n. m. a najnižší bod 10 m n. m.

Obyvateľstvo

Počet obyvateľov obce je 383 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Poučenie z krízového vývoja

Poučenie z krízového vývoja je hovorový názov dokumentu "Poučenie z krízového vývoja v strane a spoločnosti od XIII. zjazdu KSČ", ktorý schválil 10. decembra 1970 Ústredný výbor KSČ. Dokument popisoval a interpretoval udalosti Pražskej jari a vpád vojsk Varšavskej zmluvy do Česko-Slovenska. Postupným odstránením predstaviteľov a výdobytkov obrodného procesu (Pražskej jari) začalo v ČSSR obdobie normalizácie. "Poučenie" zostalo až do konca režimu v roku 1989 ponižujúcim nástrojom preverovania lojality.

Obsah poučenia (newspeak)

Autori "Poučenia" konštatujú, že Česko-Slovensko sa od januára 1968 nachádzalo v kríze a že vpád vojsk Varšavskej zmluvy bol "bratskou pomocou", "akt internacionálnej solidarity", ktorý údajne zabránil krviprelievaniu. Podľa autorov totiž hrozilo, že "vyhrotená kontrarevolučná situácia eskaluje do občianskej vojny".
"Poučenie" bolo zverejnené až rok a pol po nástupe Gustáva Husáka k moci (v apríli 1969 sa stal prvým tajomníkom KSČ), ktoré začalo etapu "normalizácie". Tento oficiálny opis tzv. "krízového vývoja" sa totiž rodil v rámci rozsiahleho procesu "očisty" KSČ, v ktorom pri "likvidácii pravicových živlov" zohralo kľúčovú úlohu tzv. "zdravé jadro strany" - 165 tisíc členov "previerkových komisií". Pred tieto komisie museli predstúpiť všetci komunisti v rámci výmeny straníckych legitimácií.

Autorstvo

Autori nie sú uvedení avšak ako ideologický autor "Poučenia" je vnímaný Vasil Biľak.
Český rozhlas upozorňuje na knihu Rudolfa Černého "Jak se dělá kontrarevoluce" (slovensky "Ako sa robí kontrarevolúcia"), ktorá vyšla v roku 1970 avšak v predaji bola len dva dni aby bola nahradená "Poučením". Černý bol členom ultraľavicovej skupiny Jozefa Jodasa a Emanuela Famíru, ktorá bola značne radikálna (v Libni napr. organizovali aktívy na podporu okupácie). Skupina sa rozpadla, pretože od novembra 1968 sovietska okupačná moc, bezpečnostné, ale aj diplomatické miesta preferovali Biľaka.
Lomnička (okres Stará Ľubovňa)

Obyvateľstvo

V rokoch 1869 až 1950 poklesol počet obyvateľov obce Lomnička viac než dvojnásobne (z 1 016 na 473). V roku 1991 mala obec 972 obyvateľov s dynamickým rastom obyvateľstva na 1 516 obyvateľov v roku 2001 a až 2 680 obyvateľov v roku 2011.
La Croisille-sur-Briance

Poloha

Obec má rozlohu 43,61 km². Najvyšší bod je položený 709 m n. m. a najnižší bod 387 m n. m.

Obyvateľstvo

Počet obyvateľov obce je 711 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chrám svätého Jána Krstiteľa (Asenovgrad)

Charakteristika

Tento kompletne zachovalý stredoveký chrám bol postavený na vysokej skale nad mestom. V jeho okolí sa nachádza niekoľko kaplniek, ktoré spoločne s chrámom vytvárajú zaujímavý architektonický kolorit. Neďaleko chrámu sa nachádzajú aj zvyšky stredovekých hradieb z 11. – 13. storočia, ktoré naznačujú, že chrám bol v minulosti súčasťou mestského opevnenia. Vnútri sa nachádza murovaný ikonostas, ktorý oddeľuje oltárnu časť chrámu od predsiene. Donedávna sa predpokladalo, že najstaršie stenomaľby v chráme pochádzajú z 18. storočia, ale pri poslednej rekonštrukcii sa našli na južnej stene stenomaľby zo 14. storočia.